ועדת החוקה, חוק ומשפט, כנסת 19, פרוטוקול מספר 143, 2014-02-18 11:30

דוד רותם: אני פותח את הישיבה, נעסוק היום בבקשה לרוויזיה של חברת הכנסת אורית סטרוק וחבר הכנסת יריב לוין.

דוד רותם: מי בעד הרוויזיה?

דוד רותם: בעד – פה אחד

דוד רותם: פה אחד.

דוד רותם: הרוויזיה התקבלה.

דוד רותם: מה אתם מציעים במקום המסקנות שנרשמו?

אורית סטרוק: ההצעה היא מה שרשום כאן, ואני מוכנה לקבל הערות סמנטיות.

אורית סטרוק: "הוועדה דורשת מרשויות החוק לקיים חקירות על-פי כל דין והעמדה לדין", סליחה, "חקירות על-פי כל דין", פסיק, "והעמדה לדין במקרים הראויים", פסיק, "ולהימנע משימוש באמצעים של ענישה ללא דין".

אורית סטרוק: אז פה - - -

דוד רותם: באמצעים של ענישה מינהלית.

אורית סטרוק: רגע, אפשר לשנות.

אורית סטרוק: מינהלית, אוקיי, מצוין.

דורית ואג: אני רוצה לשאול שאלה, מותר לי?

אורית סטרוק: כן, בטח.

אורית סטרוק: מה זה מותר לך?

אורית סטרוק: כדאי מאוד, אפילו נשמח.

דוד רותם: אם תבקשי רשות, אתן לך, אולי.

דורית ואג: אני מבקשת.

דוד רותם: חכי.

אורית סטרוק: נמשיך לקרוא?

אורית סטרוק: למה?

אורית סטרוק: שדורית תגיד מה השאלה.

דורית ואג: אני פשוט שואלת מה ההבדל בין מה שאת מציעה - -

אורית סטרוק: למה שכבר היה קודם.

דורית ואג: - - למה שהוחלט, למעט סעיף 4.

דורית ואג: למחוק רק את סעיף 4, תנסי לראות אם זה מסתדר לך.

אורית סטרוק: אגיד מה לא אהבנו.

אורית סטרוק: מה שלא אהבנו במסקנות הקודמות זה ככה: קודם כול שיוצא כאילו שאנחנו מבקשים להעמיד לדין כל אזרח, זה ממש לא מה שאנחנו - - -

דורית ואג: כל מי שחשוד בפלילים?

אורית סטרוק: ודאי.

אורית סטרוק: גם את לא מבקשת להעמיד לדין כל מי שחשוד בפלילים.

אורית סטרוק: אם היינו מעמידים את כל מי שחשוד אז בתי-המשפט היו קורסים טוטלית.

דורית ואג: לקיים חקירה.

דורית ואג: אז תורידו "והעמדה לדין" - לקיים חקירה.

דוד רותם: לא רוצה.

אורית סטרוק: העמדה לדין במקרים הראויים, בסדר?

אורית סטרוק: עכשיו אומר היושב-ראש, להימנע משימוש באמצעים - - -

דוד רותם: להימנע משימוש באמצעים של ענישה מינהלתית.

אורית סטרוק: של ענישה מינהלתית?

אברהם מיכאלי: מינהלית.

דוד רותם: כן, מינהלית.

אורית סטרוק: מינהלית.

אורית סטרוק: אבל הם יגידו לך שזה לא ענישה.

אורית סטרוק: אז אולי נכתוב: להימנע משימוש באמצעים של צווים מינהליים המהווים ענישה ללא דין.

אורית סטרוק: בוא נכתוב ככה, של צווים מינהליים המהווים ענישה ללא דין - זה נשמע לך, גברתי המנהלת?

דוד רותם: טוב, בסדר.

דורית ואג: ענישה ללא משפט את מתכוונת.

דוד רותם: כן, זה בסדר גמור, ענישה ללא משפט.

דורית ואג: ללא משפט את מתכוונת, לא ללא דין.

אורית סטרוק: ללא משפט.

דורית ואג: אז הוועדה דורשת - - -

דוד רותם: מרשויות החוק לקיים חקירות על-פי כל דין והעמדה לדין במקרים הראויים ולהימנע משימוש - - -

אורית סטרוק: צריכים לשים פסיק אחרי "כל דין", לפי דעתי.

דוד רותם: כן.

אברהם מיכאלי: האם החוק של אתמול לא מתקן את כל המצב הזה שמתחילים לדון בו?

אברהם מיכאלי: או עד שיחוקק.

דורית ואג: למה אי-אפשר לומר, אם ככה: לקיים חקירות והעמדה לדין, ולמחוק "על-פי כל דין" באמצע?

דורית ואג: אני שואלת.

דורית ואג: הוועדה דורשת מרשויות החוק - -

אורית סטרוק: לקיים חקירות.

דורית ואג: - - לקיים חקירות ולעמיד לדין במקרים הראויים, משהו כזה.

אורית סטרוק: גם אפשר.

אורית סטרוק: לקיים חקירות, פסיק, חקירות והעמדה לדין במקרים הראויים, גם בסדר.

דוד רותם: ולהימנע משימוש של - - -

אורית סטרוק: ולהימנע משימוש באמצעים של צווים מינהליים המהווים ענישה ללא משפט.

דוד רותם: תודה.

דורית ואג: באמצעים - - -

אורית סטרוק: המהווים ענישה ללא משפט.

דוד רותם: יופי.

אורית סטרוק: עכשיו 2.

אורית סטרוק: "באם יפעלו משרד הביטחון או רשויות החוק בשונה מעמדה זו של הוועדה, עליהם לדווח לוועדה, אחת ל-6 חודשים על כל מקרה בו יוחלט לנקוט בצווי הרחקה מינהליים, בציון הסיבה לנקיטה בהליך זה".

אורית סטרוק: ככה יצאנו מנושא הקריטריונים, שבצדק אמרת שהוא לא מועיל.

דורית ואג: אפשר לעשות אותו, אבל הוא לא טוב לשיטתך.

דוד רותם: עזבי, עזבי.

אורית סטרוק: אגב, מה אתה אומר, אדוני היושב-ראש?

דוד רותם: כן, הניסוח שניסחתן מצוין.

אורית סטרוק: מצוין.

אורית סטרוק: מה אתה אומר, חבר הכנסת מיכאלי?

אברהם מיכאלי: בסדר עד שהחוק יחוקק, החוק של אתמול.

אורית סטרוק: לא הבנתי אם החוק של אתמול - -

אברהם מיכאלי: כן, זה מסדיר את זה.

אורית סטרוק: - - מה הם עושים?

אורית סטרוק: הם רוצים – לא נכון.

דורית ואג: רגע, אם הסכמתם, תצביעו בבקשה על המסקנות.

דוד רותם: החוק של אתמול לא מבטל כלום.

אברהם מיכאלי: הבנתי שכן.

אברהם מיכאלי: אם לא, נדרוש את זה, דודו, מה?

דוד רותם: רק שנייה אחת.

דוד רותם: סעיף 4 נמחק.

אורית סטרוק: כל הסעיפים פה נמחקו, כל ארבעת הסעיפים שונו.

דוד רותם: כן, ובמקומם יש את שני הסעיפים שהגשת עכשיו.

אורית סטרוק: נכון.

דוד רותם: תודה רבה.

דוד רותם: מי בעד?

דוד רותם: בעד – פה אחד

דוד רותם: פה אחד.

דורית ואג: נניח את זה היום על שולחן הכנסת.

דוד רותם: תודה רבה.